钦定古今图书集成/方舆汇编/职方典/第1286卷 > 靖州学校考 州志
## 钦定古今图书集成/方舆汇编/职方典/第1286卷 > 靖州学校考 州志

本州

靖州儒学　在州治大南门外，原系旧学基址。明嘉靖甲子年，迁建于州治北鹤山之麓。

皇清顺治十七年，郡守高攀龙迁今所。康熙九年知。

州董安国改州治之左。十一年，知州周振图复建今所。正殿五楹，东西庑各七楹。前戟门额曰：“圣人之门。” 泮池在棂星门外左，明伦堂后，尊经阁前大门。启圣祠在正殿后。名宦祠在东庑下。乡贤祠在西庑下。

学正署　在庙旁

训导署　：在治后元庙观左。康熙二十二年，即“鹤山书院” 旧址改建。

鹤山书院　在旧学启圣祠后，纯福坡上。宋侍郎《魏文靖》谪居之处。嘉靖十三年，郡守许檖建，肖像祀之，久废。

紫阳书院　在永丰仓右，旧乡贤祠。隆庆三年新迁学宫成，移乡贤祠于西庑之下。郡守黄镆改书院祀紫阳朱子。盖宋绍兴间，朱“子为湖南安抚，邻郡之士数百里外相率从之，时靖从游者数人焉。故郡之文学，盖先生开之，而文靖继之也。初制牌位祀之，既而于飞山之巅，元帝庙中，得先生木刻遗像，遂迎祀于书” 院，今废。武功书院　在大南门内。参将黄焘建，祀有功于靖者。嘉靖三十九年水圮，指挥张应奎重建。今废。

作新书院　，在州西威远侯庙右。今废址犹存。侍郎山书院　，宋程敦厚谪靖讲学处，今废。兴文书院　，在东门内。康熙元年，郡守梁浩然置额坊曰“龙门” ，两厢置小房二十间，后置厅三间，为讲学处。兵燹毁，康熙二十三年，郡守祝锺贤改建义学，捐俸延师，育人材。

大由乡社学　在大由乡。郡守秘心传建，择生员家贫者，群髦士训之，岁有所给。

江东社学　在渠阳庙傍，今废。

《堡江》社学　郡守许子言建，今废。

学田　一处土名“龙保。” 田三十三坵。一处土名“金滩” 田一段，一处土名“地路。” 田一十一坵，一处土名“卢南。” 田四十四坵。一处土名“防强” ，田一段，一处土名“龙保。” 白阳冲田一十三坵，一处土名“宴团。” 地。林溪冲、塘口墓冲田大小不计坵数。以上二处，顺治十七年，署郡守杨嗣光倅李萃藩共捐价银五十七两新置。以上实共学田七十八亩三分五釐四毫九丝，共粮二石八斗九升八合九勺八抄七撮八圭。

天柱县儒学　在县治东。原系“化苗书院” ，兵火焚毁。

皇清顺治十八年，知县黄开运捐俸重修。二十三年

知县王复宗迁于城北，捐俸修建，规模一新。开化书院　在城东学宫之前，今废。

兴文社学　在县东十里。

宝带桥社学　在县东五里桥之右。

钟鼓洞社学　在县西三里三元宫之左。聚溪社学　在县北七十里。今俱废。

学田　一处，土名“章定寨” 地方，中则田大小二十一坵。一处，土名“皂国官庄” 地方，下则田大小一十六坵，该税二十三亩七分。以上二处，每年共征租谷三十石。内除二石完纳正赋，仍存十八石赈给贫生。

会同县儒学　在县治东北。明洪武三年建。成化八年，县令刘永改葺。嘉靖十四年火，知县萧标重建，改向面南。天启甲子年，知县陈《一蔡》改于城之西隅。

皇清顺治十八年，复火。康熙二年，知县何林复建今。

所中为正殿，左右为两庑，前为戟门；又前为泮池，为棂星门。戟门左为明伦堂、启圣祠以及名宦、乡贤二祠，俱在戟门左。规制更新，视昔焕然改观矣。

义学　在城东永丰仓旧基。康熙五年，邑令何林建。

社学　废

学田　一处岩头开天田，三亩八分，载《儒学碑记》。一处田家溪正泥冲，大小四坵，共二亩九釐五毫。一处杨家渡凹背田，横冲一亩五分。一处西门外旧道观脚。一处翁把冲田一亩五分。以上学田宜查。

通道县儒学　在县治左。明万历二年，知县陈士光建。兵火焚毁。

皇清康熙二十年，知县殷道正捐修如旧。

罗江书院　在县治后，今废。

义学　在学宫左

绥宁县儒学　：在县治南。先时迁改无常。康熙四年，知县杨九鼎始择建今所。中为正殿，前为戟门，又前为棂星门，以及明伦堂头门，规制麤具。

永宁书院　知县杨九鼎重建。

南山书院　南关外。知县应昭建，今废。

城南社学　在南山书院后。